Growth/Newsletters/11/hu

 Üdvözlünk a Növekedési csapat tizenegyedik hírlevelében!

A Növekedési csapat célja olyan szoftvermódosítások kidolgozása, amelyek segítenek megtartani a közepes méretű Wikimédia-projektek új közreműködőit.

Általános hírek

 * A résztvevő wikik számának bővítése: a csapat arra készül, hogy a Növekedési csapat eszközeit telepíti az ukrán és a magyar Wikipédián. Azok a wikik, ahol az eszközök már elérhetőek, a cseh, a koreai, az arab, a vietnámi és a baszk Wikipédia. Amennyiben közösséged lelkesedik az új szerkesztők fogadásával kapcsolatos fejlesztéseinkért, arra biztatunk, hogy lépj velünk kapcsolatba annak érdekében, hogy megvizsgáljuk, a wikid jogosult-e rájuk. Ezután menjetek végig az ellenőrzőlistán az eszközök létrehozásához szükséges eljárás elindításához.
 * Mentortréning: a cseh közösséggel próbáltuk ki az első mentorok számára szervezett képzésünket, melynek során a tapasztalt szerkesztők elsajátíthatják azokat a képességeket, melyek segítik őket az új szerkesztők megtartásában.
 * Frissítettük a mentorok útmutatóját. Fordításra vár!

A segítségpanel eredményei
A segítségpanelt először 2019 januárjában telepítettük az új szerkesztők számára, és mostanra befejeztük az adatok elemzését az eszköz hatásának meghatározásához. Ennek rövid összefoglalója alább található, egy részletesebb jelentés pedig itt érhető el (angolul).
 * Összegezve: bár a segítségpanel jelentős használatát figyeltük meg, nem mutatott növekedést az új regisztrálók aktiválásában (a felhasználók első szerkesztése) vagy a megtartásában (a felhasználók visszatérése).
 * Ez egy csalódást keltő eredmény, és a csapatunk megbeszélte a lehetséges okokat, hogy az eredményeket és ötleteket felhasználhassuk a jövőben. Habár számos ötletünk van, hogyan lehetne fejleszteni a segítségpanelen, úgy döntöttünk, hogy a figyelmünket az új szerkesztők honlapja és az új szerkesztők feladatai projektekre fordítjuk az elkövetkezendő hónapokban.
 * A segítségpanelt az új szerkesztők feladatai projekt keretében fogjuk használni: ezzel irányítjuk az új szerkesztőket, mialatt azok a javasolt szerkesztéseiket végzik.
 * A kérdéseket és gondolatokat a projekt vitalapján várjuk.

Az új szerkesztők feladatainak telepítése



 * Az új szerkesztők feladatai modul első verzióját (V1.0) a következő hetekben fogjuk telepíteni a 4 kiemelt wikiben. Ez a verzió a karbantartási sablonok alapján fogja a szócikkek szerkesztését ajánlani. Arra számítunk, hogy az első verzióban számos új szerkesztő fogja elkezdeni a modult, de kevesen fognak szócikket választani vagy végeznek szerkesztéseket ez alapján.
 * Izgatottak vagyunk ezzel a projekttel kapcsolatban, mert az új szerkesztők többsége meglátogatja az új szerkesztők weboldalát, és az lesz a kezdők honlapjának elsődleges célja, hogy világosan megkérje az új szerkesztőket arra, hogy kezdjenek el szerkeszteni.
 * A modul következő két verziója, melyeket már elterveztünk:
 * V1.1 (témaegyeztetés): lehetővé fogja tenni az új szerkesztőknek, hogy az érdeklődési körükbe eső téma (úgy mint művészet, zene, sport vagy technológia) szerint szabják személyre az ajánlatokat. Több lehetőség megvizsgálását követően a WMF Scoring csapata által kifejlesztett új ORES-modell mellett döntöttünk. Arra számítunk, ez növelni fogja, hogy az új szerkesztők milyen gyakran választják a szócikkek szerkesztését.
 * V1.2 (vezetés): miután egy új szerkesztő megérkezik egy szócikk szerkesztéséhez, a segítségpanelt fogjuk arra használni, hogy irányítást, útmutatást kínáljunk azzal kapcsolatban, hogyan tudja a szerkesztési feladatot véghez vinni. Arra számítunk, hogy ez növelni fogja, hány új szerkesztő tud valóban eredményesen szerkesztéseket befejezni.
 * A projektoldal tartalmaz a modul tervezésére mutató hivatkozásokat, és a kérdéseket és gondolatokat szívesen látjuk az oldal vitalapján.

'' A Növekedési csapat hírlevelét a Növekedési csapat készíti, és egy bot kézbesíti • Visszajelzés küldése • Feliratkozás vagy leiratkozás. '' 